b'\n_START_ARTICLE_\nSyvendedags Adventistsamfunnets teologi\n_START_SECTION_\nOversikt\n_START_PARAGRAPH_\nSyvendedags Adventistsamfunnets 28 grunnleggende trosartikler blei f\xc3\xb8rst vedtatt under generalkonferansen i 1980. Et nytt punkt blei lagt til i 2005. D\xc3\xa5psl\xc3\xb8ftene er et annet viktig uttrykk for samfunnets tro. Det finnes to varianter av d\xc3\xa5psl\xc3\xb8ftene._NEWLINE_I tillegg til de grunnleggende trosartiklene finner man offisielle uttalelser som har blitt vedtatt av ledelsen.\n_START_SECTION_\nTeologiske forskjeller innad\n_START_PARAGRAPH_\nSom i de fleste religi\xc3\xb8se bevegelser finner man et utvalg av teologiske forst\xc3\xa5elser innad i Syvendedags adventistkirken. Mange forskjellige grupper, bevegelser eller subkulturer innad i kirka har varierende syn i sp\xc3\xb8rsm\xc3\xa5l om tro og livsstil. _NEWLINE_P\xc3\xa5 den konservative enden av denne skalaen finner man \xc2\xabhistoriske\xc2\xbb adventiser, som kjennetegnes ved motstand mot de teologiske tendensene innad i kirkesamfunnet som starta p\xc3\xa5 1950-tallet. De protesterer mot det de ser p\xc3\xa5 som \xc3\xa5 inng\xc3\xa5 kompromisser med evangelikale kristne og fors\xc3\xb8ker \xc3\xa5 fastholde p\xc3\xa5 det de anser som viktige adventistiske doktriner. Eksempler er l\xc3\xa6ren om at Jesus hadde menneskets falne natur, den unders\xc3\xb8kende dom og l\xc3\xa6ren om \xc3\xa5 kunne holde opp med synde. Man finner grupperinger uten formell tilknytning til den offisielle kirka, som holder fram tankene om en genuin, \xc2\xabhistorisk adventisme\xc2\xbb. _NEWLINE_Progressiv adventisme er den str\xc3\xb8mningen som tar til seg mer liberale synspunkter. Likevel regnes ikke disse som liberale kristne i en breiere sammenheng. Progressive adventister synes \xc3\xa5 v\xc3\xa6re uenig i det tradisjonelle synet omkring Ellen Whites guddommelige inspirasjon, doktrinen om den lille rest og unders\xc3\xb8kende dom. Den progressive bevegelsen omfatter flere ledere og uttaler seg i Association of Adventist Forums og i tidsskrifter som Spectrum og Adventist Today.'